20d7851dae2ce0e6b82d7ca0e40abf16

Kakav je stav islama kada su u pitanju pojedini očevi koji se žaloste kada im dođe vijest da će im se roditi kćerka, te se tada ljute jer preziru kćerke, pa čak neki suprugama prijete i razvodom ako rode žensko dijete?


* 
* 
* 
* 
* 
* 
* 

 
Kakav je stav islama prema očevima koji prijete razvodom ako se rodi žensko dijete?
pitajucene.com
2021.25

Dužnost je muslimana da bude zadovoljan onim što mu je Allah odredio od potomstva, muškom i ženskom djecom, jer je Allah Onaj koji daje i uskraćuje, kao što kaže Uzvišeni:”On poklanja žensku djecu kome hoće, a kome hoće – mušku,ili im daje i mušku i žensku, a koga hoće, učini bez poroda.”(Prijevod značenja Eš-Šura, 49-50.) Čovjek ne stvara svoje dijete, jer kada bi tako bilo, on bi birao samo mušku djecu, a jedino Allah raspolaže i upravlja stvorenjima, i od Njegove mudrosti je to što je ljudsku vrstu podijelio na muškarce i žene, kao što kaže Uzvišeni: “l od njega onda dvije vrste, muškarca i ženu, stvori.”(Prijevod značenja El-Kijame, 39.) Nema opstanka niti života jednome bez drugoga, jer je žena majka,odgajateljica i uz nju muškarac postiže ljubav, spokojstvo, bliskost,samilost, zasićuje svoju seksualnost i postiže potomstvo. Isto je Allah Uzvišeni odredio i svim vrstama životinjama, insektima, pticama,zvijerima, jer sve one imaju mužjake i ženke. Otuda, musliman bi trebao da bude sretan i radostan sa onim što mu Allah podari, kada mu se rodi zdravo i potpuno novorođenče, te da bude zadovoljan i ženskom kao što je zadovoljan muškom djecom. A llah Uzvišeni ukorio je predislamske Arape zbog njihovog preziranja ženske djece,kao što kaže Uzvišeni :”l kad se nekome od njih javi da mu se rodila kći, lice mu potamni i postaje potišten, krije se od ljudi zbog nesreće koja mu jje dojavljena; da li ovako prezren da je zadrži ili da je u zemlju zarovi” (Prijevod značenja En-Nahl, 58-59.),tj. ili će je zadržati prezirući je, ili će je ubiti zatrpavanjem u pijesak. Muslimanu nije dozvoljeno da oponaša nevjernike, jer koliko ima muške djece koja su postala briga njihovih roditelja, nanoseći im štetu i ezijet da su čak poželjeli njihovu smrt. S druge strane, koliko je samo dobre ženske djece, poslušne roditeljima, koja izvršavaju svoje dužnosti prema njima, dobročinstvo im čine, o njima se brinu,te su tako bili roditeljima od veće koristi nego muška djeca. A Allah najbolje zna.94 (Šejh Abdurrahman b. ***[Džibrin](https://pitajucene.com/search/D%C5%BEibrin/answers/ "Pretražite odgovore od šejh Abdurrahman b. Džibrin")***)


94 Fetava šer’ijje fi-l-mesail-t-tibijje (str,23).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


